Brevdato:

Sags nr.: 2024 - 19906

Akt nr.: 24300933

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
| [Navn 1] [Adresse 1] [Postnr.] |
| **Fiskeribeskrivelse - forsøgsfiskeri efter søpølse 2024** |

Følgende er informationer om det oprettede forsøgsfiskeri efter søpølser.

**Rammerne og betingelserne for forsøgsfiskeriet:**

**Kvote:**
Der er oprettet en TAC på 800 tons, 200 tons fordelt ligeligt på i 4 kammuslingeområder: Attu området, Sisimiut Nord (Kangaarsuk), Sisimiut Syd (Saqqaq) og Nuuk området (se bilag 1).

**Tidsperiode:**
Dette forsøgsfiskeri er gældende fra oprettelsesdato til 31/12/2024.

**Redskaber:**
Redskaber som er tilladt: Bundskraber (som størrelsesmæssigt er kendt fra det kommercielle kammuslingefiskeri), hvor stål-posen kan være byttet ud med net-pose

**Indhandling:**
Forsøgsfiskeriet er med 100 % indhandlingspligt.

**Område:**
Området som forsøgsfiskeriet efter søpølser er gældende i, er i de 4 ansøgte eksisterende kammuslingeforvaltningsområder (Attu området, Sisimiut Nord (Kangaarsuk), Sisimiut Syd (Saqqaq) og Nuuk området - se bilag 1).

**Biologisk prøvetagningskrav:**
Der skal tages biologiske prøver til Grønlands Naturinstitut som beskrevet i deres prøvetagningsbilag.

**Betingelser:**

**Betingelser for forsøgsfiskeri efter søpølser**

1. At der skal grundigt dokumenteres følgende informationer i logbogsnoteringen ifølge ordinær lovgivning her om jf. Selvstyrets bekendtgørelse nr. 39 af 20. januar 2023 og specielt bilag 2 - dette inkluderer informationer som:

• Præcise start og slut positioner for alle træk

• Præcise start og slut tidspunkter samt dato for alle træk

• Registrering af ALLE fangster • Dermed også ALLE bifangster (Herunder: koral, havsvampe, kalkrødalgerev og søfjer bifangst)

• Redskabstyper skal præciseres for ALLE fangster.

2. Fotografier af ALLE fangster af levende koral, havsvampe, kalkrødalgerev og søfjer bifangster med reference til det konkrete træk/slæb (samles gerne i evalueringsrapporten)

3. En grundig evalueringsrapport skal udarbejdes af aktøren som evaluerer fiskeriets resultater generelt, men bør blandt andet inkludere en evaluering af både potentialet for fiskeriet og for muligheder for indhandling samt forarbejdning i Grønland. Denne rapport skal sendes til Departementet for Fiskeri og Fangst. Dette er en udvidelse af den allerede eksisterende lovpligtige afrapporteringskrav i forsøgsfiskerier jf §34 i Selvstyrets bekendtgørelse nr. 74 af 28. november 2023 om licens og kvoter til fiskeri